**HASZONKÖLCSÖN SZERZŐDÉS**

amely létrejött egyrészről

**Budapest Főváros Önkormányzata** (székhelye: 1052 Budapest, Városház utca 9-11., statisztikai számjele: 15735636-8411-321-01, adószáma: 15735636-2-41, törzskönyvi azonosító száma: 735638) képviseletében Tarlós István főpolgármester, mint **Haszonkölcsönbe adó** (a továbbiakban: **Kölcsönadó**)

másrészről

a **Magyarországi Református Egyház Bethesda Gyermekkórháza** (székhely: 1146 Budapest, Bethesda utca 3., statisztikai számjele: 18040245-8610-552-01, adószáma: 18040245-2-42, törzskönyvi azonosító száma: 39502) képviseletében eljáró Dr. Velkey György főigazgató, mint **Haszonkölcsönbe vevő** (a továbbiakban: **Kölcsönvevő**)

(a továbbiakban együtt: **Felek**)

között a mai napon, az alábbi helyen és feltételekkel:

1. Felek megállapítják, hogy **Kölcsönadó kizárólagos tulajdonában van** a **Budapest XIV. kerület 29766/2 hrsz-ú**, kivett beépítetlen terület megnevezésű, 188 m2 területű, természetben Hungária krt. 208. szám alatti, továbbá a **Budapest XIV. kerület 29766/3 hrsz-ú**, kivett lakóház, udvar megnevezésű, 1085 m2 területű, természetben Hungária krt. 206. szám alatti, valamint a **Budapest XIV. kerület 29767/2 hrsz-ú**, kivett gazdasági épület, udvar megnevezésű, 446 m2 területű, természetben Bethesda utca 10. szám alatti ingatlan.
2. Felek megállapítják, és kölcsönösen kijelentik, hogy tudomásuk van arról, hogy a Fővárosi Szabályozási Kerettervről szóló 46/1998. (X. 15.) Főv. Kgy. rendelet alapján az 1. pontban körülírt ingatlanok közül a 29766/2 hrsz-ú ingatlan 173 m2 területű része „I” Intézményi keretövezeti besorolású, míg 15 m2 nagyságú része „KL-KT” Közlekedési célú közterület keretövezeti besorolású, továbbá arról, hogy a 29766/3 hrsz-ú ingatlan 749 m2 területű része „I” Intézményi keretövezeti besorolású, míg 336 m2 nagyságú része „KL-KT” Közlekedési célú közterület keretövezeti besorolású. Felek tudomással bírnak arról, hogy a 29766/2 hrsz-ú és a 29766/3 hrsz-ú ingatlanok KL-KT övezeti besorolású része természetben a Hungária körúthoz tartozik, így ezen ingatlanrészek nem képezik a jelen haszonkölcsön szerződés tárgyát.

Felek megállapítják továbbá, hogy a 29766/3 hrsz-ú ingatlan „I” Intézményi keretövezeti besorolású részéből 108 m2 nagyságú terület az ingatlannal határos 29767/1 hrsz-ú ingatlanhoz van lekerítve. Ezen ingatlanrész szintén nem képezi a jelen haszonkölcsön szerződés tárgyát.

A SZERZŐDÉS TÁRGYA

1. Felek kijelentik, hogy a jelen szerződés tárgyát az 1. pontban körülírt 29766/2 hrsz-ú ingatlan 173 m2 nagyságú „I” keretövezeti besorolású része, a 29766/3 hrsz-ú ingatlan 641 m2 nagyságú része, valamint a 29767/2 hrsz-ú ingatlan egésze képezi (a továbbiakban: Ingatlanok), amelyek Kölcsönvevő telephelyei, azokon a jelen szerződés aláírásának időpontjában a Kölcsönvevő Logisztikai Osztálya (Karbantartó Műhely) működik. (A jelen haszonkölcsön szerződés tárgyát képező ingatlanrészeket a szerződés elválaszthatatlan mellékletét képező térképvázlat vastag vonallal bekerített, sraffozott területként ábrázolja.)
2. Kölcsönadó jelen megállapodás aláírásával a nemzeti vagyonról szóló 2011. évi CXCVI. törvény (a továbbiakban: Nvt.) 11. § (13) bekezdése alapján a 3. pontban körülírt Ingatlanok használatát határozatlan időre ingyenesen átengedi Kölcsönvevő részére, az egészségügyről szóló 1997. évi CLIV. törvény 89-92. § -aiban, 94-98. §-aiban, valamint 102. §-ban meghatározott közfeladatok ellátásához kapcsolódó kisegítő és kiegészítő tevékenység ellátása céljából, a közfeladat ellátásához szükséges mértékben.

A FELEK JOGAI ÉS KÖTELEZETTSÉGEI

1. Kölcsönvevő tudomásul veszi, hogy az Ingatlanokat kizárólag a 4. pontban hivatkozott kötelező feladatok ellátásának céljaira használhatja, az Ingatlanokat bérbe, albérletbe nem adhatja.
2. A Kölcsönvevő a részére jelen szerződéssel haszonkölcsönbe adott Ingatlanokat köteles rendeltetésszerűen, a 4. pontban meghatározott célnak megfelelően használni, és felelős minden olyan kárért, amely a rendeltetés- vagy szerződésellenes használat következménye. Kölcsönvevő köteles továbbá viselni az Ingatlanok használatával kapcsolatosan felmerülő valamennyi költséget.
3. Felek megállapodnak abban, hogy a jelen szerződéssel haszonkölcsönbe adott Ingatlanokon szükséges felújítás, karbantartás és az állagmegóvás, valamint az ezekkel kapcsolatosan felmerülő valamennyi költség viselése Kölcsönvevő kötelezettsége. Kölcsönvevő köteles a tervezett felújítási munkák pontos leírásáról, ütemezéséről Kölcsönadót a munka megkezdése előtt tájékoztatni.
4. Kölcsönvevő kijelenti, hogy az Ingatlanokon végzett értéknövelő beruházásának megtérítésére sem a haszonkölcsön időtartama alatt, sem annak megszűnését követően jogalap nélküli gazdagodás vagy bármely más jogcímen nem tart igényt. Kölcsönvevő tudomásul veszi továbbá, hogy általa az Ingatlanokon végzett beruházása tulajdonjogi igényt nem keletkeztet, arra vonatkozóan tulajdonjogi igényt Kölcsönadóval szemben nem támaszthat. Amennyiben Kölcsönvevő a Polgári Törvénykönyvről szóló 2013. évi V. törvény (a továbbiakban: Ptk.) alapján hozzáépítésnek, ráépítésnek minősülő munkák elvégzését tervezi, köteles azt Kölcsönadónak előzetesen írásban bejelenteni és a hozzáépítésről, ráépítésről Felek kötelesek külön írásbeli megállapodást kötni.
5. Kölcsönvevő kötelezettséget vállal arra, hogy az Ingatlant idegen ingatlanként nyilvántartásba veszi és az Ingatlanok használatáról minden tárgyévet követő év április hó 30. napjáig Kölcsönadót írásban tájékoztatja.
6. Kölcsönvevő az Nvt. 11. § (11) bekezdésének c) pontja alapján kötelezettséget vállal továbbá arra is, hogy a jelen szerződéssel haszonkölcsönbe vett Ingatlanok használatában a 4. pontban meghatározott közfeladat ellátása érdekében vele közvetlen vagy közvetett jogviszonyban álló természetes személyek, vagy az Nvt. 3. § (1) bekezdésének 1. pontjában meghatározott átlátható szervezetek vesznek részt.
7. Kölcsönadó kijelenti, hogy az 1. pontban felsorolt ingatlanokkal kapcsolatosan adólevonási jog nem illette meg, ezért jelen ügyletet ÁFA fizetési kötelezettség nem terheli. Felek kifejezetten megállapodnak abban, hogy amennyiben Kölcsönadót a jelen szerződésben foglalt haszonkölcsönbe adással összefüggésben a szerződés aláírását követően forgalmi adó levonási jog illeti meg, Kölcsönvevő vállalja a haszonkölcsönbe vett ingatlanok piaci alapon számított és mindkét fél által elfogadott bérleti díjának megfelelő összegre eső ÁFA megfizetését.

BIRTOKÁTRUHÁZÁS

1. Felek megállapítják, hogy a jelen haszonkölcsön szerződés tárgyát képező Ingatlanok vonatkozásában a birtokátruházás a jelen szerződés megkötésével a Ptk. 5:3.§ (2) a) pontja alapján megvalósul, tekintettel arra, hogy a Kölcsönvevő az Ingatlanokat jelenleg is birtokában tartja, azokban a Kórház Logisztikai Osztálya működik.

A SZERZŐDÉS HATÁLYA ÉS MEGSZŰNÉSE

1. A jelen szerződés annak mindkét fél általi aláírása napján lép hatályba.
2. Kölcsönadó a jelen szerződést egyoldalú nyilatkozattal felmondhatja, amennyiben Kölcsönvevő a szerződésben előírt tájékoztatási, beszámolási, nyilvántartási, adatszolgáltatási kötelezettségeit nem, vagy nem határidőben teljesíti, és azt felszólításra a megadott határidőben sem pótolja.
3. Kölcsönvevő kijelenti, hogy tudomása van arról, hogy amennyiben az Ingatlanok használatában résztvevő, vele közvetlen vagy közvetett jogviszonyban álló szervezet a szerződés megkötését követően beállott bármely körülmény folytán már nem minősül átlátható szervezetnek, Kölcsönadó az Nvt. 11. § (12) bekezdése alapján a jelen haszonkölcsön szerződést kártalanítás nélkül, azonnali hatállyal felmondhatja.
4. Kölcsönvevő a jelen haszonkölcsön szerződés bármely okból történő megszűnése esetén az Ingatlanokat a megszűnés időpontjában köteles Kölcsönadó birtokába rendeltetésszerű használatra alkalmas állapotban visszaadni.

EGYÉB RENDELKEZÉSEK

1. Kölcsönvevő kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjának b) alpontja alapján átlátható szervezetnek minősül.
2. Jelen szerződés módosítására csak írásban kerülhet sor. Felek kijelentik, hogy a kapcsolattartók adataiban bekövetkezett változás nem minősül a szerződés módosításának.
3. A Ptk. 6:87.§ (1) bekezdésének megfelelően jelen szerződés a Felek közötti megállapodás valamennyi feltételét tartalmazza, Felek jelen szerződésbe nem foglalt korábbi megállapodásai hatályukat vesztik.
4. Jelen szerződés adattartalma az információs önrendelkezési jogról és információszabadságról szóló 2011. évi CXII. törvényben foglaltak szerint közérdekű adatnak minősül.
5. Jelen szerződés a Fővárosi Közgyűlés ……/2014. (……..) számú határozatán alapul.
6. A Felek kapcsolattartói:

Kölcsönadó részéről: név: Skultéti József osztályvezető és szakmai főtanácsadó (Kulturális Sport Köznevelési Egészségügyi és Szociálpolitikai Főosztály; Szociálpolitikai és Egészségügyi Osztály)

telefon: +36 1 999 9051

e-mail: skulteti@budapest.hu

Kölcsönvevő részéről: név: Dr. Velkey György főigazgató

telefon: +36 1 422 2704

e-mail: foigazgato@bethesda.hu

1. A jelen szerződésben nem szabályozott kérdésekben a Ptk. és az Nvt. vonatkozó rendelkezései az irányadók.

Jelen szerződés négy oldalból áll és nyolc, szó szerint mindenben megegyező eredeti példányban készült, melyet Felek képviselői – mint akaratukkal mindenben megegyezőt – elolvasás és értelmezés után, saját kezűleg, jóváhagyólag aláírták.

Budapest, 2014. ……........... hó ….. nap

A Főpolgármester megbízásából:

|  |  |
| --- | --- |
| ……………………………..**dr. Bagdy Gábor**főpolgármester-helyettes**Budapest Főváros Önkormányzata****Kölcsönadó** | …………………………..**Dr. Velkey György**főigazgató**Magyarországi Református Egyház Bethesda Gyermekkórháza****Kölcsönvevő** |
| Láttam Főjegyző megbízásából:…………………………..**Megyesné dr. Hermann Judit**aljegyző |  |
| Pénzügyi ellenjegyzést végezte:Budapest, 2014. ……………..……………………………**Verő Tibor**főosztályvezetőBudapest Főváros Főpolgármesteri Hivatal, Pénzügyi Főosztály |  |

**Melléklet:** Jelen haszonkölcsön szerződés keretében használatra átadott ingatlanrészeket ábrázoló Térképmásolat